Sodba Splošnega sodišča (tretji senat) z dne 12. decembra 2012 – Almamet proti Komisiji

(Zadeva T-410/09)

„Konkurenca — Omejevalni sporazumi — Trg kalcijevega karbida in magnezija za uporabo v jeklarski in plinski industriji v EGP, z izjemo Irske, Španije, Portugalske in Združenega kraljestva — Odločba o ugotovitvi kršitve člena 81 ES — Določanje cen in razdelitev trga — Pravica do obrambe — Preiskovalna pooblastila Komisije — Enotna in trajajoča kršitev — Globe — Sodelovanje v upravnem postopku — Sorazmernost — Smernice o načinu določanja glob iz leta 2006“

1. Konkurenca — Upravni postopek — Spoštovanje pravice do obrambe — Možnost zadevnega podjetja, da te pravice v polni meri uporablja po vročitvi obvestila o ugotovitvah o možnih kršitvah (člen 81 ES; Uredba Sveta št. 1/2003) (Glej točke od 21 do 25.)

2. Konkurenca — Upravni postopek — Preiskovalna pooblastila Komisije — Odločba o odreditvi pregleda — Obveznost obrazložitve — Obseg — Uporaba dokumentov, ki so bili zaseženi v prostorih podjetja, na katere se odločba o pregledu ne nanaša — Dokumenti, ki so omogočili razširitev prvotne preiskave Komisije — Pravica do obrambe drugih podjetij, ki se preiskujejo, vendar se odločba o pregledu nanje ne nanaša — Obseg (člen 81 ES; Uredba Sveta št. 1/2003, člen 20(4)) (Glej točke od 28 do 31, od 34 do 36 in 59.)

3. Konkurenca — Upravni postopek — Odločba Komisije o ugotovitvi kršitve — Dopustnost dokazov — Uporaba dokumentov, ki so bili zaseženi v prostorih podjetja, na katere se odločba o pregledu ne nanaša — Dopustnost — Pogoji (člen 81 ES; Uredba Sveta št. 1/2003, člen 20) (Glej točke od 39 do 43, 55, 56 in od 74 do 77.)

4. Pravo Evropske unije — Načela — Temeljne pravice — Domneva nedolžnosti — Postopek na področju konkurence — Uporabnost — Dokazna moč, ki se zahteva za dokumente, na katere se opre Komisija (člen 81 ES; Listina Evropske unije o temeljnih pravicah, člen 48(1)) (Glej točke od 89 do 92 in 103.)

5. Konkurenca — Upravni postopek — Odločba Komisije o ugotovitvi kršitve — Uporaba izjav drugih podjetij, ki so sodelovala pri kršitvi, kot dokazov — Dopustnost — Dokazna moč prostovoljnih izjav, ki so jih podali glavni udeleženci pri omejevalnem sporazumu, da bi se zanje uporabilo obvestilo o ugodni obravnavi (člen 81 ES; Obvestilo Komisije 2002/C 45/03) (Glej točke od 93 do 96 in 134.)

6. Omejevalni sporazumi — Sporazumi in usklajena ravnanja, ki pomenijo enotno kršitev — Pojem — Podjetja, ki bi jim bilo mogoče očitati kršitev, ki jo tvori sodelovanje pri globalnem omejevalnem sporazumu — Merila — Kršitev, ki zajema več proizvodov — Nujnost enakosti ali zamenljivosti zadevnih proizvodov — Neobstoj (člen 81(1) ES) (Glej točke od 152 do 155, od 169 do 175 in 178.)

7. Konkurenca — Globe — Znesek — Določitev — Merila — Znižanje zneska globe v zameno za sodelovanje obdolženega podjetja — Pogoji — Znatna dodana vrednost dokazov, ki jih je posredovalo zadevno podjetje — Presoja (člen 81 ES; Uredba Sveta št. 1/2003, člen 23(2) in (3); Obvestilo Komisije 2002/C 45/03) (Glej točke 184, 185, 187 in 207.)

8. Konkurenca — Globe — Znesek — Določitev — Najvišji znesek — Izračun — Upoštevni promet — Promet, v poslovnem letu pred naložitvijo globe — Uporaba prometa iz nekega drugega prejšnjega poslovnega leta — Dopustnost — Pogoji (člen 81 ES; Uredba Sveta št. 1/2003, člen 23(2); Obvestilo Komisije 2006/C 210/02, točka 32) (Glej točke od 210 do 216.)

9. Konkurenca — Globe — Znesek — Določitev — Najvišji znesek — Izračun — Upoštevni promet — Skupni promet zadevnega podjetja — Meje — Spoštovanje načela sorazmernosti (člen 81 ES; Uredba Sveta št. 1/2003, člen 23(2); Obvestilo Komisije 2006/C 210/02, točki 32 in 37) (Glej točke od 225 do 234.)

10. Konkurenca — Globe — Znesek — Določitev — Najvišji znesek — Izračun — Razlika med končnim in vmesnim zneskom globe — Posledice (člen 81 ES; Uredba Sveta št. 1/2003, člen 23(2)) (Glej točke 240, 244 in 245.)

11. Konkurenca — Globe — Znesek — Določitev — Najvišji znesek — Izračun — Upoštevni promet — Obveznost sklicevanja na promet, ki je bil revidiran — Neobstoj (člen 81 ES; Uredba Sveta št. 1/2003, člen 23(2); Obvestilo Komisije 2006/C 210/02, točka 32) (Glej točke od 250 do 253.)

12. Konkurenca — Globe — Znesek — Določitev — Merila — Obveznost upoštevanja slabega finančnega položaja zadevnega podjetja — Neobstoj — Določitev zneska globe, ki povzroči stečaj zadevnega podjetja zaradi globe — Neobstoj načelne prepovedi (člen 81 ES; Uredba Sveta št. 1/2003, člen 23(2) in (3)) (Glej točke od 266 do 269.)

Predmet

Predlog za razglasitev ničnosti odločbe Komisije C(2009) 5791 final z dne 22. julija 2009 v zvezi s postopkom na podlagi člena 81 [ES] in člena 53 Sporazuma EGP (zadeva COMP/39.396 – Reagenti na osnovi kalcijevega karbida in magnezija za uporabo v jeklarski in plinski industriji) v delu, v katerem se nanaša na tožečo stranko, ter, podredno, predlog za znižanje globe, ki je bila tožeči stranki naložena s to odločbo.

Izrek

1. Tožba se zavrne.